Жұмағали Пәрінбекұлы Маханов

Жұмағали Пәрінбекұлы Маханов (1962 жылы 16 ақпанда ОҚО Созақ ауданы Шолаққорғанда туған) —  Мұхтар Әуезов атындағы Қазақ мемлекеттік академиялық драма театрың актері (1983 жылдан). Қазақстанның еңбек сіңірген қайраткері (2017). Қазақстан Республикасының мәдениет қайраткері (2006).

 Толығырақ 
 Жұмағали Пәрінбекұлы Маханов 1962 жылы 16 ақпанда ОҚО Созақ ауданы Шолаққорғанда дүниеге келген.
 1979 - 1983 жылдары Т.Жүргенов атындағы Қазақ ұлттық өнер академиясы (бұрынғы Алматы Мемлекеттік Театр және көркемсурет өнері институтының) «Театр және кино» факультетін бітірген.
 1983 жылдан Мұхтар Әуезов атындағы Қазақ мемлекеттік академиялық драма театрың актерлік құрамында қызмет етеді.
 «Тамаша», «Па, шіркін, пародия» ойын-сауық отауларында өнер көрсетті. «Хабар» телеарнасындағы  «Ұят болмасын» бағдарламасының жүргізушісі болды. «Біздің көшенің  тұрғындарында» сол көшенің тұрғыны болып ойнады.
 Сахнадағы негізгі рөлдері 
 Мұхтар Әуезов атындағы Қазақ мемлекеттік академиялық драма театры сахнасында: М.Әуезовтің «Айман-Шолпанында» Қортық шал (реж. Е.Обаев), М.Әуезовтің «Қилы заманында» түрме бастығы (сахналық нұсқасы Н.Оразалин, реж. Ә.Рахимов),  «Еңлік-Кебегінде» Кенбай (реж. Х.Әмір-Темір), Ә.Рахимовтің «Қылмыскерге куәлігінде» Боян (реж. Ә.Рахимов), Б.Соқпақбаевтың «Менің атым Қожасында» Қожа (реж. Ә.Рахимов),  И.Ғайыптың «Мен ішпеген у бар ма?»  қойылымында Ақылбай (реж. А.Әшімов), Е.Домбаевтың «Желіккен жеңгейлерінде» Мақай, Д.Исабековтің «Кішкентай ауылында»  Мүтән (реж. С.Асылханов), М.Әуезовтің «Дос – бедел досында»  Махмуд (реж. Қ.Жетпісбаев), Т.Нұрмағанбетовтің «Бес бойдаққа бір тойында» Жарбол,  «Сан-Францискодан келген бұлтында» Еркін, А.Сүлейменовтің «Төрт тақта – жайнамазында» Черчение, «Жетінші палатасында» Виктор, «Қыздай жесір-штат қысқартуында» Еркін, С.Балғабаевтың «Тойдан қайтқан қазақтарында» Жолаушы шал, Ә.Таразидің «Ақын…Періште… Махаббатында» Асау жігіт (реж. Ә.Рахимов), М.Мақатаевтың «Қош, махаббатында»  абитуриент, Қ.Ысқақтың «Жан қимағында» Ши мойын (реж. Б.Атабаев),  Қ.Ысқақ, Шахимарденнің «Қазақтарында» Әдік (реж. Т.әл-Тарази), Ө.Боранбаевтың «Әңгүдігінде» Гриша, Т.Нұрмағамбетовтің "Қожанәсір тірі екенінде" Түрік (реж.О.Кенебаев), Д.Исабековтің «Мұрагерлерінде» комиссия мүшесі (реж. О.Кенебаев), Т.Әбдіковтың «Ұлы мен Ұры»  қойылымында оператор (реж. Е.Обаев, Е.Нұрсұлтан) және т.б көптеген рөлдері бар.
 Кинофильмдері 
 «Көріпкел» фильмінде Асқар (реж. А.Қарпықов) «Жол» фильмінде Нұрлан,  «Қарама-қарсы тексерісінде» такси жүргізуші (Д.Қожақанов), «Ай кратері жиегіндеде» Қайсар (реж. С.Баймұханов), «Жел қызында» МАИ капитаны (реж. Ж.Пошанов) «Айналайын» фильмінде Аманғали (реж. Б.Қалымбетов), «Болашақ» сериалында емделуші (реж. С.Өтепбергенов), "Біржан сал" фильмінде Тілмаш (реж. Д.Жолжақсынов), "Дорога к матери" Теміржолшы (реж. А.Сатаев) т.б.
 Марапаттары 
 1994 жылы — Қазақстан жастар одағы сыйлығының иегері
 2006 жылы — ҚР Мәдениет Қайраткері
 2017 жылы — Қазақстанның еңбек сіңірген қайраткері құрметті атағы берілді.

Санат:Қазақстан театр актерлері
Санат:Қазақ ұлттық өнер академиясы түлектері
Санат:Қазақстан Жастар одағы сыйлығының иегерлері
Санат:Мұхтар Әуезов атындағы Қазақ мемлекеттік академиялық драма театры тұлғалары